कोच इंडिकेशन बॉक्स चालू मगर टीसी नहीं करते डिस्प्ले
टीसी झूठ बोला तो पकड़ा जाएगा
^अॉनड्यूटी टीसी कोच इंडिकेशन बॉक्स डिस्प्ले के मामले में झूठ नहीं बोल सकता है और ही अपनी कमी को छिपा सकता है। कोच इंडिकेशन बॉक्स चालू किए या नहीं, इस संबंध में पूरा रिकॉर्ड डाटा लोगर मशीन में दर्ज रहता है। कोई टीसी यह भी नहीं बोल सकता कि उसने कोच इंडिकेशन बॉक्स चालू करने की कोशिश की थी, लेकिन डिस्प्ले नहीं हुआ। चालू करने की कितनी बार कोशिश की, इसका रिकॉर्ड भी डाटा लोगर मशीन में दर्ज हो जाता है। -जी.पी.मीणा, स्टेशन सुपरिटेंडेंट दौसा
कार्यालय संवाददाता | दौसा
ट्रेनयात्रियों को काफी परेशानी झेलनी पड़ रही है। यात्रियों को यह पता नहीं चलता है कि प्लेटफार्म पर कौन सा कोच कहां आकर रुकेगा। इससे खास कर रिजर्वेशन कोच में यात्रा करने वाले यात्रियों को परेशान होना पड़ रहा है। यात्रियों को ट्रेन आने पर भाग-दौड़ कर अपनी रिजर्व सीट वाले कोच में चढ़ना पड़ता है। कई बार बुजुर्ग महिला यात्री भाग-दौड़ के दौरान गिर भी चुके हैं। ऐसे में किसी यात्री की कोच इंडिकेशन बॉक्स डिस्प्ले नहीं करने के कारण जान गई तो ऑन ड्यूटी टीसी को जवाब देना भारी पड़ेगा।दोनों प्लेटफार्म पर कोच इंडिकेशन बॉक्स लगे हैं, जो सभी चालू भी हैं। इसके बावजूद टीसी कोच इंडिकेशन बॉक्स पर ट्रेन कोच की लोकेशन डिस्प्ले नहीं करते हैं। इसका खामियाजा आम से खास सभी यात्रियों को भुगतना पड़ रहा है। ट्रेन आने से कई घंटे पहले प्लेटफार्म पर पहुंचने के बावजूद यात्रियों को यह पता नहीं चलता कि उनका रिजर्वेशन जिस कोच में है, वह कहां आकर रुकेगा। ट्रेन आने पर युवा तो जैसे-जैसे भाग-दौड़ कर ट्रेन में सवार हो जाते हैं, लेकिन बुजुर्ग, महिला बच्चों को अपनी आरक्षित सीट वाले कोच तक पहुंचने के लिए काफी भाग-दौड़ करनी पड़ती है।
टेलीफोनभी नहीं उठाते
स्टेशनपर 24 घंटे में 8-8 घंटे के रोस्टर में अलग-अलग तीन टीसी ड्यूटी पर रहते हैं। ऑन ड्यूटी एक भी टीसी कभी इंक्वायरी विंडो का टेलीफोन नहीं उठाते हैं। कई टीसी तो ऐसे हैं, जो बिना टिकट पकड़े यात्रियों से उगाई करने में भी पीछे नहीं रहते हैं। एक टीसी की तो सीनियर डीसीएम तक शिकायत पहुंच गई, लेकिन उसने अपनी आदत नहीं सुधारी है। वहीं एक टीसी वर्दी वाले के चुंगल में फंसा हुआ है जो (टीसी) वर्दी वाले की आड़ में अवैध वसूली करता है। आरोप है कि यात्रियों से वसूली राशि से फिर दोनों पार्टी करते हैं।
लापरवाहीपर देंगे चार्जशीट
^सभीटीसी को पाबंद कर दिया है कि वे प्रत्येक ट्रेन के समय कोच इंडिकेशन बॉक्स डिस्पेल करें। इसमें प्लेटफार्म 1 2 दोनों पर कोच इंडिकेशन बॉक्स डिस्पेल करने में किसी प्रकार की लापरवाही की तो उन्हें चार्ज शीट दी जाएगी। आम शिकायत है कि टीसी प्लेटफार्म-2 पर कोच इंडिकेशन बॉक्स डिस्प्ले नहीं करते हैं। इस तरह की शिकायत मिली तो संबंधित टीसी को जयपुर रिलीव भी करना पड़ सकता है। -जे.पी.सैनी, सीबीएस दौसा
hin_Deva hin_Deva hin_Deva npi_Deva hin_Deva hin_Deva hin_Deva hin_Deva hin_Deva